
Mementote operam patrura qu« fecerunt 
in gener&tionibus auis. Macab. 

Spomenite se (Jjelovanja koja oci vadi 
učiniše u doba svoje. 


Pozvan da vas bogoljubno zabavim na čast i na slava 
svetoga Vlaha u oči gegova blagdana, eto počinjem, slušaoci, 
otkrivajući vam ćućenstva što mi srce preuzimaju prigodom ove 
naše domaće svetkovine, ćućenstva sad vesela sad žalosna, kako 
su vesele ili žalosne misli koje mi se same u pameti zameću. 
Meni se je najprvo radovati: jer dubrovčanin koji je ištom 
proučio povijest svoje otadžbine ne može ni samo imenovati 
svetog Vlaba, a da ne promisli na neko davno čestito doba kad 
je ova mila naša domovina uživala na izobilj svako dobro i du¬ 
hovno i tjelesno pod njegovom mogućom obranom; doba kad 
Dubrovčani vijemi Bogu a kreposni s ljudima, bili su se pored 
s tijem uspeli do na vrh blagostanja i čestitosti svake. Ljjepo 
ti li je onda bilo slaviti svetkovinu svetoga Vlaha 1 Veselo ti je 
svitala iščekivana zora onoga blaženog dana svakomu Dubrov¬ 
čaninu! — A sad? Eto, predrazi, kako me brzo vesele mine, a 
stisne mi srce neka ljuta neograničena žalost Kamo sada vjera 
nekadašnijeh Dubrovčana? Kamo njihove glasovite kreposti u 

javnome i domaćemu životu? A od silnoga Dubrovačkoga blaga 
i bogastva što se je dogodilo? Ej muke, teške muke! Zapažen 
i prepaden ja se obrćem na okolo, i ne ugledajući drugo izvan 
obalina, pustoši i samoće, vajmeh! ovaki mi se vapaj iz dno srca 
prodire: tot li je za nas sve posve dospjelo? tot li je teška ruka 
Gospodinova pritisla tužni Dubrovnik da ga zgojja šatre i uništi? 
A hoćemo li se mi zbilja odreći i samog ufanja, što je jedina 
utjeha nevoljnicima? — Ne moji predrazi: nijesam ja ovdje da- 
naske uzisd da vas sjadim i razcvijelim većma nego ste ucvjje- 
ljeni; nego se paček nadam da ću vas besjedom svojom razgo- 
voriti i utješiti, i na temeljito ufanje uputiti; pokli evo Osnove 
koju mislim položiti svome govorenju preko ovoga svetoga tri* 
dnevja. 

Razmišljajući ja vrhu naše domaće povjesnice, nalazim da 
ljubav i objetovanje prema svetomu Vlahu, bilo je svegj kao izvor 
i temelj iz koga je ishodilo i na komu se je održalo svako dobro 
duhovno i tjelesno našjjeh otaca; tako da s ovijem obvjetovanjem 
prema svetomu Vlahu družile su se i nekako uspored hodile 
goruća vjera njihova, razglašene njihove kreposti, pa ista čestitost 
što su uživali na ovome svijetu. Pazeći s druge strane na sada¬ 
šnje nevoljno biće naše, zamjeram posred općenite porušenosti 
još jednu jedinu stvar koja se svegj zdrava i čitava uzdrži u 
Dubrovniku, to jest ljubav i objetovanje prema svetomu Vlahu. 
Eto dakle temelj onomu ufanju što vam mislim donijeti — Pokli 
Dubrovčani pri svyem svojijem jadima, nljesu još zaboravili 
svetog Vlaha, ufat je da nije ni on nas zaboravio; nego kako je 
prije provodio svaku sreću našu, tako da će je opeta uskrsnuti 
i nastaviti. I s toga prilažem: da toliko nam ima biti na srcu 
sačuvanje i uznmoženje ovoga dbjetovanja prema našemu Svecu, 
koliko nam je milo da nas jednom zateče bolja sreća u duhov¬ 
nomu i vremenitomu napredovanju. Počinjem uzdajući se u vašu 
bogoljubnu poinnju. 

Vjera je, rekao sam, prvo i poglavito dobro koje se održalo, 
gojilo i uživalo u Dubrovniku uz objetovanje našijeh otaca prema 
svetomu Vlahu. Da se tomu uglavite, slušaoci, treba vam najprvo 
upoznat se s onjjem vremenima kad su naši stari uzeli za svoga 
Obranitelja ovoga velikoga Sveca. To bijaše vijek deseti, ele ne> 
srećno doba za svetu vjeru katolićansku! onda se je bo vršilo 
ono zlokobno odvajanje iz megju crkve zapadne i crkve istočne, 
koje svejednako i dandanašnji trajući, uzrokgje najžešću bol, 
najgorče tugovanje jednoj nerazdionoj Isukrstovoj zaručnici. Ali 
na tomu nije sve dospijevalo: nego baš u ono isto doba oglasiše 
se megju Bugarskijem narodom sljedbenici neke pogane vjere 
koji nazivljući sebe nezasluženijem imenom Bogomila, potko¬ 
pavali su temelje kršćanstvu nijekajući mu najglavnije nauke i 
otajstva, a zamijenivši ih svakojakim otražbinama staroga kipo- 
vjerstva. I budi da je ovaj nečisti vrutak krivovjerstva samo 
tekao ondje gdje je protekao: ali se on po nesreći uzbuja malo 
po malo i raširi kao velika rijeka, te naplovi najprvo bližnje 
države, pak porazna poplavica, preko Bosne i Hercegovine pruži 
se sve do naše krajine, sve do samijeh vrata našega grada, koji 
budući u svakdanjemu općenju sa susjednijem narodima, trudno 
je mogao sačuvati čistoću vjere svoje bez osobite nebeske po¬ 
moći I ta mu pomoć priskoči baš onda kad mu je najviše tre- 
bovala; nenadna, moguća, čudnovita pomoć. 

Pripovijedaju naše stare knjige da jednom stojeći na mo¬ 
litvi neki bogoijubni svećenik, objavi mu se iznenada nebeski 
hip u sred žive vrhunaravne svjetlosti. Bijela mu brada kao 
snijeg, lice mu milo i ijubežljivo kao nuti u sveca, a obučen je 
u sjajnomu biskupskomu odijelu. U što je zapanjeni misnik drhtao 
nešto od straha a nešto od radosti na taki čudnoviti prizor, 
progovori svetac ovako: ne boj se vjjerni Božiji slugo; ja sam 
Vlaho mučenik ispovjednik one vjere koju i ti ispovijedaš. Bog 
me šalje da budem obraniteij Dubrovniku, i da ga štitim protiva 
nasrtanju svakojakjjeh neprijatelja. Hajde dakle, javi Dubrovač- 

komu puku ovo što si čuo i vidio, i kaži mu da dokle se bude 
živa i čista uzdržati u Dubrovniku vjera sveta kršćanska, neće 
mu nikada ponestati obrane moje. Na ovaki čestiti i ljubezni 
poziv, nije bilo moguće ne ozvati se najvećom hitrinom i ljubavi 
Dubrovčani dakle poletješe veselo i jednodušno u naruče glaso¬ 
vitoga sveca; njemu sazidaše crkve, njemu uzdigoše otare ne 
samo ovdje u gradu, nego svuda po svojoj državi; njegovom 
svetom prilikom uresiše tvrgje svoje i polače, nju urezaše na 
državni pečat i na javne novce, uzdigoše je na stijeg koji je 
zlamenovao narodnost njihovu; i, jednom riječi, učiniše od svetog 
Vlaha održaj, temelj i zlamenje cijele bitnosti svoje. 

I tako svetijem Vlahom postane u Dubrovniku novo čestito 
doba za vjeru svetu kršćansku; jer ova dva ćućenstva, ćućen- 
stvo vjere i ćućenstvo domorodne ljubavi, od kojijeh jedno za¬ 
stupa sve vjekovite a drugo sve vremenite koristi, zarastavši oba 
uz objetovanje prema svetomu Vlahu, sjediniše se tako u srcn 
našijeh otaca, da je vjeri svegj ostajalo prvenstvo koje joj po 
pravici igjaše, te tako s jedne strane dvostruka je bila snaga i 
plodovi jednoga i drugoga ćućenstva kad bi mirno uspored stu¬ 
pala i razvijala se, tako s druge strane, nije bilo sumnje ko da 
uzmakne nazad, ako bi se našle u otporu koristi svete vjere sa 
vremenitom domaćom koristi. Meni stoji na očima, slušaoci, dugač¬ 
ka susljedica od tisuće godina iz koje vaditi neizbrojne dokaze za 
ono što rekoh. Ali ko da vam iskaže i sve redom pripovjedi što su 
Dubrovčani djelovali, trudili i podnijeli za ljubav i na korist svete 
kršćanske vjere? — Ne predrazi: ja vam neću nabrajati ni ve¬ 
ličanstvene crkve uzdignute nešto od vlade, nešto do pojedinijeb 
ljudi, ni tolike manastijere za bogoljubne duše obojega spola, ni 
bogate zadužbine ostavljene i utvrgjene za raširenje svete vjere, 
za veću sjajnost Božije službe, za učenje nauka kršćanskoga, za 
iskupljenje sužnika iz ruka nevjernika i na pomoć svećenika, 
redovnika, siromaha, udovica i sirota; ja vam neću pripovijedati 
kako su se negda u Dubrovniku izvršivali Božji zakoni i zapo- 

vijedi svete matere crkve, kako su se poštovali svečani dani, kako 
su se osluživali posti, i ostale crkovne zapovijedi, kako su se 
sveti hramovi držali za ono što su i častili, kako je svaki Du¬ 
brovčanin svoju kuću u crkvu pretvarao čineći svagdano molitvu 
skupa sa svojom porodicom: sve to ostavljajući na stranu, ja ću 
vam samo navesti neke dogagjtje iz povijesti naše koji će vas 
uglaviti da Dubrovčani nijesu uzmicali pri nikakvoj pogibelji, 
tjeskoći ni muci, niti su se puštali zamamiti od kojemudrago 
koristi ili dobiti kad bi se radilo o Božijemu poštenju i o za¬ 
konima njegove svete vjere. Je li korist i dobit što ih blazni i 
mami? Jest, slušaoci; onda kad pošto turci osvojiše gotovo va- 
skolik istočni svijet, pa i sve one države koje su okolo nas, 
Dubrovčani se nagjoše u takomu položaju da im je bila sila 
odabrati jednu od ove dvje: ili trgovati s nevjernicima i tako 
mirnoći zapovijed crkovnu, kojom je bilo zabranjeno svako op¬ 
ćenje s njima da se ne bi tjem pomogli na štetu kršćanstva; 
ili se sasvijem okaniti svoje davne istočne trgovine zatvarajući 
sebi vrelo iz koga su svegj do tada vadili neizmjerno blago. Da 
što oni odabiru? Eh! predrazi: tu nema okljevaija. Dubrovčani 
vole izgubiti svekoliko spadijući na golo siromaštvo nego pre- 
stupiti zapovjed crkovnu i ukazat se svjetu kao malovrjedni 
kršćani; te s toga mnogobrojne dubrovačke plavi za dugo vrjeme 
bezposlene plutaju u našjem lukama, sve do onoga dana kad 
sveopća crkva sakupjena n Bazilejskome saboru hoteći nagraditi 
Dubrovčane za njihove kršćanske zasluge i dostojanstva, otpu- 
štuje od općenitjeh zakona, i slobodi ih da trgpju neka i s ne- 
vjernicima. — Jesu li prijetnje i napadanje oholjeh samasio- 
nika, lukavost i spletke laživjeh prjateja štono nasrću na vjeru 
našjeh otaca? I to se je dogodilo, slušaoci, više nego jedan put, 
kadno krajevi i poglavari susjednjeh i dalekjeh naroda poluvi- 
jernjeh zlobeći na Dubrovnik najviše s toga što su ga držali 
kao tvrgju katolićanske vjere na granicama istočnog svjeta, iskahu 
svaki način da ga zakinu pa podjarme, ili barem da ga prisile 

na take ugovore kojijem hi se oskvmula strogost njihovijeh po¬ 
božnih načela i predavanja. Što više? — Došlo bi se kadgod 
i do krvavog sukoba; i tada ovi malahni Dubrovački narod koji 
se nije ponosio toliko vijencima bojne lovorike, koliko blaženošću 
mira i kućnoga počivanja, ovi mali narod ne obziruć se na svoju 
slabost ni na ogromnu silu neprijatelja, nego jedino ufajući u 
Boga i u svoga nebeskog Obrani te\j a, ustao bi na noge srdit i 
snažan kao negda mala vojska Makabeja, pričekao bi junački 
neprijateljske čete, i uglavio ib da je stostruka snaga vojniku 
koji se bori za Boga i za njegove 6vete zakone. 

Ali nije zemaljsko oružje poglavita snaga i uzdanje du¬ 
brovačkog puka; nije bojno poije mjesto gdje se on najragje 
kupi pri nasipu neprijatelja vjere svoje. Ne, predrazi; pogla¬ 
vito je oružje njegovo molitva; najmilije utočište ovdje u crkvi 
svetog Vlaha koji mu bijaše obećao da će ga čuvati oda svakoga 
zla, dokle se bude čista i živa uzdržati u Dubrovniku katoličanska 
vjera. Ovdje dakle u crkvi svetog Vlaha branio se je dubrovački 
puk protiva onomu bijesnomu gorostasu, koji osvojiv, oplijeniv i 
poraziv sve kršćanske države od Carigrada do Beča, hotio je da 
i nas smakne i porazi; ovdje u crkvi svetog Vlaha slomila se je 
sila nemiloga Vezira Kara-Mustafe koji se je kleo i preklinjao 
da će kopitom svoga konja plesati dubrovačke crkve i otare — 
jer ovdje u crkvi svetog Vlaha u ovijem i mnogijem sličnijem 
prigodama vrvjelo bi i muško i žensko, i staro i mlado, i go¬ 
spoda i siromasi, svi sjedinjeni u jednoj molitvi, svi uzdišući je- 
dnijem vapajem; brani nas Vlaho sveti, ne ostavi tvoga puka, 
ne zaboravi tvojijeh obećanja. Na taki način kako se je megju 
starijem Izraelićanima čista i čitava uzdržala prava Đožija yjera 
najviše s toga što sam Bog bijaše urekao s djedima njihovijem 
da će ih braniti dokle budu njemu vijemi, a drukčije da će ih 
vrći u ruke neprijatelja njihovijeh; tako i Dubrovački puk tvrdo 
se je držao Božije vjere i Božjjih zakona spominjući se da je 
sv. Mahu jednakijem zavjetom obvezan. 

Ovo tvrdo i nepomično osvjedočene našijeh otaca da im 
je sveti Vlaho kao stup koji je podupirao vjeru njihovu, dokazano 
je tolikjem drugijem javnjjem i domaćijem običajima i događa¬ 
jima iz prošlosti naše, da ja nebi nikada dovršio kad bi ih hotio 
sve redom kazivati Ćgjte ove samo. — Bili oni hotjeli vratiti na 
katoličansku vjeru stanovnike zemalja iz nova pridruženijih svojoj 
državi, prva bi im bila zgraditi na onoj zemlji, megju onijem 
pukom crkvu na čast svetoga Vlaha, kao tvrgju iz koje sipati 
prve i napokonje udarce na krivovjerstvo. Tako postane stolna 
crkva sv. Vlaha u Stonu, tako prva crkva matica u Konavlima 
posvećena svetomu Vlahu, tako crkve matice u Slanomu, u Ja¬ 
njim, na Mljetu i drugovdje. Bili se gdje na svijetu objavio kakav 
kužni dah bezbožnosti i krivovjerstva, te bilo straha da se kra 
dimice i megju nas ne uvuče, kako ga je uprav bilo za vrijeme 
Lutera i njegovjih sudruga, megju kojijem je za nesreću bio i 
jedan izrodni Dubrovčanin, ohl tada, tada bi se cijeli Dubrovnik 
stvorio, da ovako rečem, u jedno samo templo posvećeno sv. 
Vlahu. Njemu molitve, njemu posti, njemu devetnice i proishodi 
od crkve do crkve i ine mnoge bogoljubne zabave — a sve to 
da nam čistu i neockvrnjenu sačuva vjeru svetu kršćansku. — 
I kako vlade i javnjeh oblasti, taki je bio duh svake porodice, 
svakoga Dubrovčanina ponapose. Zadojen u ljubavi prema sve¬ 
tomu Vlahu Dubrovčanin se nije strašio da će oslabiti u svojoj 
vjeri ili da će je prevrnuti pri nikakvjjem zdvornjem ili unu- 
tmjijem okolnostima. Dapače Dubrovčaninu nye bilo moguće po- 
tlačiti vjeru svoju, jer mu nye bilo moguće iskopati iz srca 
uspomenu svetog Vlaha. Ispod turskjjeh šatora, u dvoru poluvi- 
jernjjeh kraljeva, na putu megju nevjernicima, ova ga je uspo¬ 
mena svuda pratila, svud ga bodrila i hrabrila. 

Nego, pokli sam spomenuo putnike, pojmite, molim vas 
još na ovo što ću vam sad pripovujeti. Bijaše običaj starijeh 
Dubrovčana kad bi se nalazili izvan svoga rodnoga njesta, megju 
narodom koji ne bi ispovijedao vjeru kršćanšku, bijaše im običaj 

iskati jedan za drugoga, spoznat se megju sobom i sakupit se 
u jedno društvo, učinivši tako megju nevijemicima kako jedno 
selo napose, neka spojeni u jedinstvu, mogli bi većom jakosti 
održati ćućenstva vjere svoje s kojijem se bijahu iz doma uputili. 
Takijeh Dubrovačkijeh naselbina bilo je u Bosni, u Srbiji, u 
Bugarskoj, u Bumeliji, i svuda po Turskome Carstvu. — Nu 
znate li vi koja bi bila glavna misao njihova netom bi se našli i 
naselili? Glavna im misao bijaše zgraditi u nojoj naselbini cr¬ 
kvicu ili barem otar na čast svoga svetoga Vlaha, tvrdo u duši 
uvjereni da dokle im bude na očima ona crkvica, oni otar, ona 
poznata sveta prilika, neće ni malo na njih djelovati, nimalo im 
nauditi nevijerstvo što ih sve na okolo opkruživaše. I doisto im 
ne bi naudilo: nego se vraćajući nakon dvadesti, tridest ili če¬ 
trdeset godina iza kako bijahu iz doma otišli, bogati srebrom i 
i zlatom ali ni malo u srcu pokvareni, ni malo vjerom osiroma¬ 
šeni, oj divna prizora što bi tada predstavljali naši putnici! 
Streptio bi na morskoj pučini brod ispod hitaca i grmljavine 
topova, odgovarala bi jeka iz našijeh dolina, dizali bi se do 
nebesa glasovi onijeh koji bi dolazili i onijeh koji bi pričeki- 
vali, grlili bi se i ljubili lijevajući suze od radosti, pa jedni 
drugi pospiješno, jednodušno, nedogovoreno hrlili bi.... znate 
i kamo? — Ovdje u crkvu svetog Vlaha. Njemu prvi pozdrav, 
njemu prvi zavjet, njemu svjedodžba da su svejednako srcem i 
dušom kršćani, kao što su se iz doma uputili. 

Tako se je negda vjerovalo u Dubrovniku. Tako onda: 
a sada? Oh! moji ljubljeni slušaoci! Ja nemam srca, pošto sam 
do sad govorio o stavnosti i žestočini vjere starijeh Dubrovčana, 
nemam srca približiti ona davna vremena s sadašnjijem; jer 
kad stanem razmišljati na sve ono što se dandanašnji čuje i vidi 
kod nas u tomu obziru, obigje me zaisto neki strah kako da 
ćemo skoro izgubiti i ovu najsvetiju djedovinu našu. Nije li i- 
stina, vajmeh! da se i u Dubrovnik gmižući uvlače, kao pogana 
zniijad, neki bezbožni nauci po kojijem je vjera ljucka izmišljo- 

tina, Bog i duša gola i prazna imena? Nije li istina da i kod 
nas ima bezposlica i objesnika koji cijene da su sviesnjji i bolji 
od ostalog svijeta kad uzmu u rug i šalu sve što je najsvetije 
i najdostojnije svake časti i poštenja? — Oh! da bi se jednom 
podigli djedovi naši iz onijeh grobova gdje odavna leže, i da bi 
vidjeli u kojoj maloj cijeni njihovi sinovi sad drže Božjje stvari! 
Oh! kako bi oni groznijem suzama plakali, bojeći se da njihov 
mili Dubrovnik ne izgubi napokon i vjeru, ovo dobro što su 
oni držali za najveće i svomu srcu najdraže! — Nu veliki Božel 
Zar je istina da nam i ova pogibija zbilja nad glavom visi; da 
oslabljena od dana do dana u našjjem srcima ćut svete vjere 
naše, na svrhu će sasvijem iščeznuti i nestati je? Ne, moji pre- 
drazi: to neće biti tako. Neće biti tako, jer je još, Bogu hvala, 
živo u Dubrovniku objetovanje prema svetomu Vlahu, koje je 
negda uspored stupalo s iskrenom i gorućom vjerom našijeh 
otaca. Opet će se jedna drugoj približiti ove dvije zvijezde, koje 
su negda bile najkrasniji ures našega neba; opet će u jednu 
svjetlost planuti, te razagnati tmine koje nas prekrivaju, i mi 
ćemo postati bolji kršćani i vjernije Božije sluge pomoću našega 
svetog Vlaha od koga nas do sad nikakva bijeda ni suprotiva 
nije mogla odijeleti. — Ti si dakle sve naše ufanje, milostivi 
sveče! Od tebe čekamo ono što nas može najviše usrećiti i na 
zemlji i u vjekuvječanstvu, ražeženje u našjjem srcima svete vjere 
kršćanske. To je ono što nam se najbliže srca tiče, to je očinstvo 
naše koje vrhu svega želimo priposvojiti. Udahni dakle, sveti 
Vlaho, udahni nam u srca vjeru našijeh otaca; neka se tijem 
počnemo preporagjati; neka tijem postane u Dubrovniku novo 
Čestito doba, komu se nadamo po tvojoj mogućoj obrani, koja 
nas spasila ovdje na zemlji, spasila na nebesima za vjjeke. 
Tako budi. 

II. 


MementoM etc. 


Da zli ljudi mrze na sveti Božjji zakon, tomu se ne čudi 
niko; jer se Božiji zakon protivi njihovoj oholosti, raspuštenosti, 
i ostalijem neurednjjem pohlepama; ali je čudo to da ljudi koji 
bi hotjeli sasvijem iskorijeniti vjeru iz čovječanskog srca, opet 
nijesu voljni zajedno s vjerom istegnuti čuvstvo poštenja i osta- 
lijeh javnijeh i domaćijeh kreposti; dapače mudruju govoreći da 
bi svega toga moglo biti na svijetu bez ikakve vjere u Boga i 
u njegove zakone. Jadna ti im mudrovanja 1 protiva komu ustaje 
i svjedoči cijela povjesnica ljudskog naroda od postanka svijeta 
pa sve do dana današnjega, potvrgjujući ovu veliku neoborivu 
istinu: da bez vjere nema savršene kreposti: da pravo poštenje 
u ljudima ima se nasloniti na temelj tvrgji i stanovitiji, nego 
što mu ikakva svjetovna moć vrijedna je postaviti. Ovu istinu, 
pr., spoznali su na vrijeme stari Dubrovčani, i toga radi bile su 
glasovite njihove kreposti u javnome i domaćemu životu: oni su 
bih mnogo kreposni, jer su bili mnogo pobožni 

Dokažavši vam ja dakle sinoć kako je objetovapje prema 
svetomu Vlahu pomagalo, gojilo i sačuvalo vjeru našjjeh otaca, 
mogao bi bez daijega razložepja zaključiti da su oni također 

bili mnogo dužni sv. Vlahu za one uznosite gracke i kućne 
kreposti s kojijeh su toliko na glasu bili: ali volim da se i tomu 
uglavite, napose imajući pred očima stare uspomene naše. 

Počinjući dakle od one kreposti koja se drži kao prva i 
najpotrebitija u ijuckome društvu, a to je ljubav prema svomu 
zavičaju i svojoj otadžbini, vi se možete lasno domisliti, slušaod, 
koliko su bile nerazđione u srcu našijeh otaca ove dvije riječi 
“sveti Vlaho i Dubrovnik, kad nakon toliko dočekanijeh i nedo- 
čekanijeh promjena svejednako i u naše prsi jednijem udarcem 
kucaju, jednijem zvckom odjekivaju. Koje združenje, ili da ovako 
rečem smiješapje ćućenstva megju sobom toliko različitjjeh, koliko 
stoje daleko jedno od drugoga nebo i zemlja, naravno da je imalo 
svojijeh uzroka: a ti se nalaze na svakomu listu našijeh starina. 

Tu nam se pripovijeda kako je sveti Vlaho neprestano bdio 
na spasenje našega grada braneći ga sad protiva oružanijem ne¬ 
prijateljima, sad protiva kuži, trešnji, gladu, ognju, i protiva 
svakoj bijedi i nevolji Pripovijeda se da onaj isti dan kad su 
ga naši primili za svoga parca i Obranitelja, Dubrovnik bio bi 
bez sumnje legao pod jaram lukavog neprijatelja koji mu se 
bijaše kradimice dovukao do ispod samijeh zidova, da nije bilo 
obrane mogućega sveca. Pa opet se govori o jednomu Turskomu 
caru koji u što je putovao sa silnom vojskom da udari na Du¬ 
brovnik, srete iznenada na putu starca obučena u biskupskome 
odijelu, pred kojijem se oni samosionik prepade, i brže bolje sa 
svom vojskom odvuče na trag. Za tljem o drugomu caru koga 
Dubrovačani ne mogući nikako umiriti ni molbama ni darovima, 
A da ih uštedi u svojoj bijesnoj nenasitljivosti, u što su naši 
vapili ovdje u crkvi sv. Vlaha da ih izbavi od strašne pogibe, 
stigne iznenada vijest da je okrutnik prijekom smrti poginuo. — 
Ovakjjih dogagjaja ima mnoštvo: a svi idu na to da se dokaže 
kako su Dubrovčani bili dužni sv. Vlahu za to što su imali jednu 
domovinu, i što su jedini uživali blago izobraženosti i uljudnosti 
posred divljači koja ih je sve na okolo pasala. 

To osvjedočenje paka tvrdo usagjeno u duši našijeh otaca 
poragjalo je dvostruki plod: jer kako s jedne strane poticalo ih 
je na živu harnost prema svecu koji se neprestano za njih zau¬ 
zimaše, tako s druge strane probugjivalo je u njima veliku Jjubav 
prema domovini za koju su vigjali da se bore nebesa, te da stoji 
na svijetu kao nekakav mali zemaljski raj čuvan i branjen od 
angjela Božijih. I baš kao kakav zemaljski raj ljubio je svaki 
Dubrovčanin domovinu svoju. Za qju bi bio pregorio i život i 
imanje; pri njoj ostavio zlatne dvore i vilenske raskoše u tu- 
gjemu svijetu; u njoj volio sagnut se i duhopirati, nego drugovdje 
širiti se i obilnovati; pa s toga pr., s toga općenito, izvanredno 
zauzeće Dubrovčana za svoj mili Dubrovnik; s toga naglo ushi¬ 
ćenje kojijem bi planula svaka dubrovačka duša netom bi se 
radilo o časti i poštenju svoga zavičaja; s toga ona neumrla 
slava kojom se diči, te će se vjjekom dičiti Dubrovnik radi ta- 
kyeh domorodngeh djelovanja svojijeh sinova kakvijeh se rijetko 
dogagjalo megju velikijem drugujem narodima. 

Nego da se uglavite, pr., koliko je objetovanje prema sve¬ 
tomu Vlahu djelovalo na domorodnu ljubav našijeh otaca, i kako 
su se ova dva ćućenstva megju sobom družila i mijenjala, po- 
mnjite, molim vas, na ovo što ću vam sada pripovidjeti. 

Nalazi se još negdje u Dubrovniku jedna stara prilika na¬ 
šega sveca na postavu, za koju malo ko zna, premda pazeći na 
ono čemu je služila, bilo bi pravo da se čuva i njeghje kao 
kakva narodna svetinja. Evo čemu je služila ta pobožna prilika. 
Uslijed pogodbe od davnina urečene, Dubrovčani su plaćali harač 
Turskome Dvoru iz prva svake godine, a poslije svake treće. 
Taj harać nosili bi poklisari, za to navlaš odregjeni, po suhu, 
preko Hercegovine, Bosne i Rumelije sve do Carigrada, jer je 
bio običaj uzgred počastiti i nadariti zapovjednike onijeh država 
eda bi nas puštali živjeti u miru. Ali teško ti onijem kojijem 
bi došao red da se stave na taj daleki put! gdje bi ih čekale 
svakojake pogibe, sad hajduci, sad divlje zvijeri, sad nasipe kr- 

voločnjjeh mogućnika, sad kuga koja od prye nije ni ostavljala 
one strane, sad ta sad ova nenadana nesreća^ Sama ljubav, go¬ 
ruća ljubav svoje domovine mogla ih je na to sklonuti. — Kad 
bi dakle došao dan da odlaze poklisari, znate li vi kako bi ih 
s pravdali njihovi sugragjani? Jeda cijenite da su im davali oružje, 
dobru vojsku da ih uz put prati i brani? — Ne predrazi: ni 
pratnju ni oružje; nego bi im dali onu pobožnu priliku, priliku 
svetoga Vlaha, da nju imajući pred oćima ne bi nikada zabora¬ 
vili svoju otadžbinu, nego za nj u dobrovoljno podnijeli svako 
paćenje, svaku muku, pa samu smrt I oh! kako bi nju ljupko 
zagrlili oni vrli domoroci! kako bi je čuvali i njegovali nad naj- 
dražijem blagom! kako bi stekli srca, hitrine i utjehe pri svakoj 
opasnoj prigodi na sami pogled onoga miloga pratioca! Sveti 
Vlaho i Dubrovnik! To su velike rjječi! To su ryeči čarobne, 
svemoguće! To su riječi pri kojijem najžešće grčilo nije već gr- 
čilo nego sladost, najkrutnije muke nije su muke nego raskoše, 
najnemilija smrt nebesko je blaženstvo: i ja doisto cijenim da 
se je prilikom svetoga Vlaha ili barem uspomenom u sužanstvu 
tješio i hrabrio oni neumrli Dubrovčanin.... Nu kud me moja 
pamet zanosi? S ove strane Dunaja, u Gradu Silistriji eno u 
turskijem rukama čovjek plemenita i veličanstvena obličja. Leži 
on u dno mrkle tamnice stegnut verigama na obje ruke i na 
obje noge, a izmoren gladom i žegjom; ali obraz mu kaže da je 
njegovo srce mirno, i da se zaman inade krvnici eda će mu 
oslabiti junačku dušu. Onaj je sužanj Dubrovački poklisar, ono 
je neumrli Ivan Vučićević Bunić, koga turci silinu da potpiše 
ugovore štetne domovini svojoj, a on neće nego voli čamiti u 
onoj izbi, voli poginuti nemilom smrti; kako uprav i pogine do 
malo dana, pravi mučenik domorodne ljubavi. Takijem se sino¬ 
vima negda dičio naš Dubrovnik. Ali da znate, slušaoci, koliko 
uz toliku krepost, bilo je vjere i bogojjubnosti u ovomu čovjeku! 
Da vam je čuti kako pisivajući iz tamnice svojijem sugragjanima, 
on ih svietuje na podniženstvo, na krotkost, na molitvu, na po- 

korul Da vam je čuti osobito kako ih nuka na objetovanje prema 
svetomu Vlahu, i kako on isti postavlja u njega poglavito svoje 
uzdanje.... ohl radtgte se doisto bogoijubne duše, i veselite jer 
najviši, najplemenitiji čovjek koga je ikada porodila dubrovačka 
mati vjerovao je onijem istijem podniženstvom kojjjem i vi vje- 
rujete, bio je zanesen prema sv. Vlahu onom istom iskrenosti 
kojom ste i vi zaneseni. 

Nu vraćajući se na predmet moga razgovora, đomorođna 
ijubav sadružena s objetovanjem prema svetomu Vlahu, bila je 
u Dubrovniku kao biljno vrelo mnogijeh inijeh glasovitjjeh kre¬ 
posti, za koje takogjer bili su dužni oci naši svetomu Vlahu, 
jer su se pod njegovom obranom rasvijale. Jest, pr.; pod nje¬ 
govom obranom; jer kako sam vam sinoć opširnije govorio, 
od onoga dana kad se je sveti Vlaho očitovao obranitejjem 
našega grada, Dubrovčani su se držali kao vezani tvrdjjem 
ugovorom s njime, i cijenili su da o izvršenju toga ugovora 
visi njihov opstanak i svakolika njihova sreća na svijetu. U- 
yjet jedini toga ugovora sa strane Dubrovčana bio je ovaj: da 
se drže strogo Božjje vjere i Božijih zakona. Na temeiju dakle 
ovoga uvjeta, to jest na temeiju vjere i pravoga kršćanskog po¬ 
štenja, oni su gradili svoje zakone, svoje uredbe i svoje običaje. 
i ono je bio pravac po komu su vodili sve svoje posle i odno- 
šaje toliko u svojoj državi koliko izvan nje. 

Nije dakle čudo što se pripovijeda o poštenju, o nepristra¬ 
nosti, o pravednosti starijeh Dubrovčana. Nije čuda da kad bi 
oni zadali komu riječ to se je znalo da će prije poginuti 
svi, nego svoju riječ pogaziti. Nije čuda da kraljevi i narodi 
ljuto megju sobom zavagjeni odabirali bi Dubrovčane za suce 
svojijeh razmirica, i njihovu se sudu pokoravali Nije čuda da 
nesretnici kojemudrago ruke, roda, i> zakona bježeći u Dubrovnik 
znali bi da će bit primijeni kao braća, i da ih njihovi gosti neće 
izdati pri nikakvome mitu, ni prijetnji ni sili. Ne predrazi; neće 
Dubrovčani prevrnut zadatom riječi, neće izdati pravicu a ugoditi 

nepravdi, makar se sva pakjjena sila na njih provalila; te zaludu 
se srdi usioni Bosanski knez Bodin zahtijevajući da mu naši dadu 
u ruke rodbinu nesrećnoga Branislava koja ispred njega bijaše 
u Dubrovnik utekla; zaludu slazi s neizbrojnom vojskom i drži 
nam obsjeđnut grad za cijelo sedam godišta — propao Bodin, 
propala njegova vojska i bojne sprave, a ostala neockvrnjena vjera 
i poštenje Dubrovačko. Tako isto zaludu se Dubrovčanima groze 
Turci ako bi primili i dali utočišta nesrećnijem ostancima kraljevske 
Bosanske kuće, i đrugjjeh plemenitjj eh porodica srpskijeh, bosan- 
skjjeh i hercegovačkoj eh; jer pri svjjem njihovijem prijetnjama 
dvjje bosanske kraljice Katarina i Marija, žena srpskoga Despote 
Ana, Vlatko i Vladislav sinovi Hercega Stjepana i mnogi drugi 
progonjeni velikaši nalaze u Dubrovniku zaklon, utjehu i spa¬ 
senje. A uzroke takoga plemenitoga ponašanja ne bi niko mogao 
bolje očitovati, nego što su ih očitovali sami Dubrovčani otpisi- 
vajući jednomu Banu Bosanskome koji se je bio usudio iskati od 
njih stvar protivnu poštenju. “Znaj, govorahu oni, da vjera i po¬ 
štenje jesu temelji našega opstanka i bitnosti naše, i da ćemo 
mi dobre volje izgubiti svekoliko, samo da neockvmemo ono što 
nam se najviše srca tiče.„ Vrlo dobro, u istinu; vjera i poštenje. 
To je pogodba njihova sa svetijem Vlahom, pogodba skopljena 
nazad mnogo stotina godišta, ali svejednako ukorijenjena i živa 
u pameti našijeh otaca. 

Nego kreposti o kojijem sam dosad govorio, sve su to javne, 
državne i gragjanske kreposti: oh da bi vam ja tako mogao iska¬ 
zati domaće i kućne izvrsnosti starjjeh Dubrovčana! Da mi je 
opisati ono blaženo doba kad iskrenost srca i duše pečatila je 
čelo svakoga Dubrovčanina, doba kad se u nas njje znalo što 
je nevjera u prijateljstvu, što je prijevara u trgovini, doba kad 
je starcu bio na čast i diku cijeli prošasti život svoj, a mladost se 
nije ponosila nedobivenom slavom, nego je nju nastojala zadobiti 
učeći i slušajući; doba kad toliko u palači bogatoga gospodara 
koliko u kući siromaha trudnika kraljevao je mir, uljudnost na- 

čina. red, posluh, skladnost, a najviše sveti Božyi strah... Vaj- 
meh! predrazi: ja ne mogu dalje; jer kako napredujem u iska¬ 
kanju izvrsnosti kojijem se je negda resio Dubrovnik, tako mi 
sve to više oškače pred očima grdni prizor nevoljne sađašnjošti 
naše. Koja neizmijerna razlika iz megju onjjeh vremena i sada- 
šnijeh! — Onda svakomu srce na ustima, a sad medena usta 
čemerno srce zastiru; onda općenito zauzeće za nesretnike i pro- 
gonjenike, a sad bi rekao, općeniti inad da se dublje upropaste; 
onda hrabreno srce i duša, a sad beztužnost i nevaljaština; onda 
urednost i skladnost, a sad nered i raspuštenost.... ej okanimo 
se nemilog prizora, a ištimo paček ima li gdje spasa za nas, ima 
li gdje iskrica da nas izvede iz ovake crne nevigjelice, pa da 
opet stupimo na pravi put, na put po komu su hodili oci naši. 
Ima predrazi: ta je iskrica objetovanje prema svetomu Vlahu. 
Sveti je Vlaho upućivao, vodio i žestio oce naše na svaku lijepu 
kršćansku krepost; te kako negda Izraelski narod nije se mogao 
izgubiti u pustinji dokle je čudnoviti oblačak nadkrivao korablju 
od uvjeta: tako doisto neće ni Dubrovčanima posve minuti s oči 
put od kreposti dokle se budu moliti i utjecati svome nebeskome 
obranitelju. Molimo se dakle, Dubrovčani, molimo se svetomu 
Vlahu. Pristanimo uz njega sinovjjom ljubavi, gorućijem zane- 
senjem; nedajmo se, ah! nedajmo se da nam svijet ili pako 
iskine iz prsi ovo sveto ćućenstvo, koje nam brani srce da se 
sasvijem ne pokvari, koje nam uznoši dušu i oplemenjivaje, koje 
nas opominje da smo Dubrovčani i da se imamo izgledati u 
kreposti otaca našijeh, ako se nećemo nazvati njihovi izrodni 
sinovi. — Mementote opmm patrum qu<e feccrunt in generatio- 
vihus suis. 

Mementote etc. 


Nije istina, pr. ono što se kadgod reče: da poštenome čo¬ 
vjeku nema sreće na ovomu svijetu. Sve inako; nema prave sreće 
bez poštenja. Jer premda i bezbožnicima i zlikovcima čestokrat 
pogje zu rukom uspet se na visinu, gdje, rekao, bi da uživaju 
savršenu zemaljsku čestitost, to njihovo uživanje niti je čisto niti 
je stanovito; nije čisto, jer ga muti grešna nemirna duševnost: 
nije stanovito, jer nema Božjeg blagoslova da ga podupre i održi. 
Grešnikova je čestitost, govori sv. Pismo, kao prah kojyem vjetar 
vlada, te ga diže s zemlje pa opet na zemlju baca; a čovjek 
koji je s Bogom što god radi sve mu napreduje, i nalikuje stablu 
usagjenu kraj potoka, koje nikada ne vene, nego dava rod svoj 
u vrijeme svoje (Ps. 1). 

Da se zemaljska čestitost najbolje naslanja na vjeru u 
Boga i na poštenje, tomu su dokaz stari Dubrovčani. Oni su bili 
vjerni Bogu i kreposni s ljudima, kako sam vam sinoć i preko- 
sinoć govorio; a pored s tijem uživali su na ovomu svijetu sva¬ 
koga izućega Božijeg dara, kako ću vam večeras pripovijedati, 
imajući svegj na pameti da vam ukažem vez koji je prolazio iz 
megju ovoga zemaljskog blagostanja našijeh otaca, i njihova o- 
bjetovanja prema svetomu Vlahu. 

Ja se uzdam, Dubrovčani, da ako ima što, te bi moglo ra- 
žeći u vama objetovanje prema sv. Vlahu, to je predmet dana¬ 
šnjega moga razgovora, gdje, da ovako rečem, ne možeš ni jednom 
stopom stupiti, a da ne susreteš njegovu čudotvornu obranu i 
njegovo milostivo zauzeće za nas. 


Ko zna za okolnosti u kojijem se je nalazio Dubrovnik 
tečajem svijeh prošastijeh vjekova, ima doduše čemu da se čudi 
kad se govori o blagostanju, o obilnosti i bogastvu ovoga maloga 
grada. Otkuda obilnost, otkuda bogastvo? — Naša zemlja toga 
nije mogla dati: jer kako i danas, tako i onda kamenita i neplodna, 
nije bila vrijedna nasititi kukavnog radnika, a kamo li da ga u 
zlato obuče i obogati. Ništa za to, vi ćete mi rijet: što nijesu 
imali doma, to su tražili drugovgdje obrtnosti i trgovinom. Ter- 
govinom govorite? Nu kako trgovati i kuda, kad je zapriječeno i 
more i suho, kad ne možeš ni krenuti nogom preko kućnog 
praga, a da ne nasmeš na svakojake pogibe! Čujte me, pređrazi, 
pa sudite vi sami. Sa strane od suha, od kad je Dubrovnik po¬ 
stao pa sve unaprijed, tužni narod koji nam je na granici stenjao 
je bez odmora, kako i dandanašnji stenje, ispod noga sad ovjjeh 
sad onijeh vrlovitijeh samosionika; kojijem je bilo na pameti sve 
drugo nego mirna i poštena dobit, niti su hajali za dobro i za 
napredak svojijeh podanika, nego su tažili svoju nenasitljivu prož- 
drlost grabeći bez obzira na sve strane, i guleći jednako svoju 
i tugju čeljad. Eo da se pouzda u njihovu vjeru? Eo da se usudi 
voditi mirne trgovačke posle preko država gdje nije nikada pre- 
stajalo nasilje i bojevi, gdje nije bilo zakona da te brani, ne 
suca komu da se utečeš, nego sve gola grabež i samovolja? 

S druge strane, istina, otvaralo se je ovo lijepo naše more, 
koje bi rekao da žuberom svojijeh valova pozivne sebi Dubro¬ 
vačke sinove, obećavajući im blago što im nerođna zemlja oprtd 

niječe. Ali koja korist o4 mora, kad ga nesmiješ broditi? •**- Jer 
nemojte eijeniti, slušaoci, da je onda bOo slobodno more, kao Što je 
sada slobodno. Onda ko je želio broditi more, trebovalo mu je 
prjje svega snage da na moru brani sebe i imanje svoje: uz trgovačke 
lagje hotjelo se je i vojničko brodovlje da ib sačuva od velikijeh 
i malijeh, zakonitijeh i nezakonitijeh gusara koji su gospodovali 
na moru kao u svome krajjestvu, ne štedeći nego samo onoga 
od koga su se bojali da im se može osvetiti Tako dakle i ovaj 
prolaz stoji zapriječen našijem ljudima neimajućjjem snage da 
se inade s velikjjem i mogućjjem narodima, prema kojjjem Du¬ 
brovnik u najbolje doba svoje, izgledao je kako crv koji se skroven 
i nevigjen šeta po nozi ogromnoga lava. 

Take su bile okolnosti u kojjjem su se nalazili Dubrovčani; 
po kojijem, sudeći kako se općeno Sudi, imali bismo mjeriti nji¬ 
hovo blagostanje i vremeniti napredak. Ali — eto čuda i za 
mene i za vas! Premda je tako nesretno stanje naroda i država 
koje su nam za plećima Ba strane od sjevera, i premda se je 
vas svijet okanio njihovog općenja kao što se bježi ispred divlje 
zvijeradi, Dubrovčani sami mimo borave u onijem zemljama, tr¬ 
gujući na svaku ruku i vadeći iz žapuštanijeh ruda neizmijeroo 
srebro i zlato: te jedni dolaze a drugi odlaze, kao ono što vidimo 
mravi neumorno laziti uz gori niz doli, Samo da im je kuću obil¬ 
nom hranom napuniti. — Neka je i more zasiedama preprjječeno 
za ostale pukove i narode, Dubrovačke plavi dižu se, na jedro 
iz luka našjjeh, ter kao bijeli labudovi tiskaju se, bez da ih iko 
smeta, preko mora Jadranskoga, Sredozemnoga i Atlantika, čak 
do dalekjjeh Indija, otkuda se vraćaju noseći obilne plodove sre* 
ćnjjeh truda svojijeh. 

Pa od tuda pr. ono blagostanje starljeh Dubrovčana koje 
čovjek ne bi nikako vjerovao da nema nepobitnljeh spomenika 
što ih potvrgjuju. Oj srećnjjeh i čestitijeh vremena! Kad je mala 
Dubrovačka država od Captata do Slanoga brojila na moru do pet 
stotina velikijeh brodova; kad je u Dubrovniku bilo trgovačkljeh 

društava od kojijeh su neka imala u svojoj blagajni do dvadesti 
i četiri milijuna dukata; kad se je srebro i zlato primalo iz Bosne 
na bremena, pa ga topilo i rukotvaralo u svojijem dućanima dvije 
stotine zlatara; kad otac sinu pri smrti ostavljao bi toliko san¬ 
duka srebra, toliko poluga zlata; kad sila Dubrovačkjjeh novaca 
dolazila bi na zajam u glavne Jevropske gradove, u Beč, u Mletke, 
u Gjenovu, u Napulu; kad.... nego recimo opeta: otkuda toliko 
bogastvo? Kako stečeno uz tolike zaprijeke? Kako seje dogodilo 
da baš ono što je imalo smetati djedove naše, to ih je uprav vodilo 
i pomagalo? 

Ako upitamo svjetovnu mudrost, ona će nam iznaći Bog zna 
kakvijeh naravnijeh uzroka, samo da ne spozna čudotvornu moć 
Božije desnice. Ali nijesu tako mislili oci naši Oni su držali 
tvrdo i stanovito da su dužni za tu osobitu sreću svomu nebe¬ 
skomu obrauitelju svetomu Vlahu. Što smeta, govorahu oni, da 
smo nejaci i slabi, kad je s nama mogući Vlaho naš? Što smeta 
da su na moru gusari a na suhu lupeži, kad se na našijem bro- 
đima veličanstveno izvija sveta Vlahova prilika, kad je naše blago 
pod njegovom žaštitom? — I nemojte cijeniti, predrazi, da su 
ove riječi moje izmišljotine; nemojte cijeniti da zauzet predmetom 
moga govorenja, ja vam pretjerano naslikujem osvjedočenje na- 
šijeh otaca. Ne slušaoci. Ovo njihovo osvjedočenje da o svetomu 
Vlahu visi vaskolik vremeniti napredak Dubrovačkog puka, do¬ 
kazano je mnoštvom javnijeh i sukromnijeh spomenika što nam 
ostaju od prošastijeh vremena. U ime Boga i svetoga Vlaha davao 
se je početak svakoj radnji, svakomu državnomu oli osebnomu 
zauzeću. U ime Boga i svetoga Vlaha počinju trgovački ugovori 
što su naši sklapali s raznijem narodima, počinjući od trinaestoga 
stoljeća pa sve do najzadnjjeh vremena. Sveti Vlaho se zazivlje 
u pomoć u putnijem listovima, što su se davali trgovcima kad bi 
iz doma odlazili; sveti Vlaho na čelu pismene svjedodžbe kojom 
bi se imenovali pomorski kapetani; sveti Vlaho svegj i svuda. 
Njegove prilike sve na okolo zidova od grada kao da im ne treba 

druge straže kad su pod njegovom obranom; njegove moći dr¬ 
žane kao nebeski lijek proti svakoj nemoći i nezgodi; njegovo 
ime proslavljeno u veselju, zazivano u nevolji... jednom riječi: 
glasom koji se je razlijegao kroz tisuću godišta, Dubrovčani se 
očituju dužni svetomu Vlahu za sve dobro što uživaju na ovomu 
svijetu. 

Ali zemaljsko blago i svjetovna čestitost, premda Božlji dar, 
njjesu svegj pravo dobro u Ijudskijem rukama. U bogastvu i o- 
bilnosti čestokrat ljudi se zaborave od Boga, lasno se uzohole i 
uzobijeste; i tad milosrgje Božije pojavlja se prema njima ne 
više darovima, nego bićima i pedepsama, jeda bi se svidjeli, i 
sa zla puta vratili To se dogodi i Dubrovčanima. U doba kad 
oni, sve im za rukom hodeći, bijahu doprli do cilja državne i 
domaće čestitosti, eto nešto što im prijeti da će ih hametom po¬ 
raziti. Trešnja, trešnja, ljuta pedepsa, pri kojoj smo i mi slušaoci 
više puta predali, stane se strašno javljati u Dubrovniku okolo 
polovice šesnaestoga vijeka. Kud pobiegnuti iz pred ognjevite ra- 
sržbe svemogućega Boga? U Dubrovniku ima i za toga utočište; 
ima sveti Vlaho: ter kako ono Ijubezna mati ustavna molbama i 
plaćom ruke oca rasrčena proti djeci svojoj, tako i naš milostiv 
Obranitelj taži gnjev Svemogućega, i odmiče tijeskove rasržbe 
njegove. Nemili bič samo proleti onaj put kako vihar, ali se ne 
iskrene; i hamost našijeh otaca prema milostivomu svomu obra- 
nitelju, svjedoči nam i dan današnji crkva sv. Spasa koju oni 
uzdigoše na uspomenu primljenog dobročinstva, i na crkvi natpis 
svetomu Vlahu. Ali što nas jednom mimogje, drugom nas vajmehl 
smakne. Svane oni kobni dan koji se nikada neće zaboraviti u 
Dubrovniku, dan šesti Travnja godine tisuću šest stotina i šeset 
i sedme. Johi bijaše to lijepi premaljetni dan, kakvljeh malo gdje 
na svijetu sviće, što u nas. Planulo iza gore sunce, čisto kao da 
je rajska svjetlost, veličanstveno kao nuti Božije prijestolje, i rek 
bi da svemu svijetu navješćuje radost i veselje..... Kakva radost 
kakvo veselje! Jaoh ti ga se Dubrovniku, jaoh ti se njemu 

do vyeka! Okolo osam ura u jutro zagrmi nešto ispod zemjje 
kao da je pukao grom, pa da se strašna tutnjava razlijeva niz 
duboke doline; uz to drkče ispod noga zemlja, kreću se i ko¬ 
lebaju svejednako male kuće i visoke palače, i ječu kao da ih 
neko kube oda stupaja svojgeh; za tijem buka, lomlja, urnebes, 
sve pada, sve se valja, sve u jednu obalinu... Veliki Bože! Što 
se je dogodilo od našega Dubrovnika? Gdje je glasoviti grad, 
Čija se je slava ča daleko pružala? A naš sveti Vlaho gdje je 
on? Kamo njegova snažna ruka da nije i ovaj put porazni bič 
Uklonila? — Vajmeh! braćo moja preljubijena! Bog svemogući 
bijaše neopozivno odlučio da će pohoditi grad ovaj naš, kako onaj 
grad što vidje sv. Ivan Aposto u zaaesenju svomu, neka se tijem 
nzmno ži slava njegova, i neka bude za izgled i duhovno spasenje 
svemu svijetu. Treba reći, predrazi, da grijesi otaca na£ijeh bijahu 
prem veliki, kad sv. Vlaho nije mogao ustegnuti ognjevitu Božiju 
desnicu. Ali opet ni u ovoj kobnoj prigodi ne ostasmo sasvijem 
bez njegove obrane; jer posred općenite poraze osta nešto što je 
moglo potaknuti Dubrovčane na ufanje, i opomenuti ih da ih 
sv. Vlaho nije posve zaboravio; ostanu zidovi gradski, tvrgje i 
javne zgragje na kojijem bijaše, kako i dandanašnji, Vlahova 
prilika. I razumješe otajni svjet svoga parca Dubrovčani; razu- 
nyeše da je njegova nanyera udariti početak novoj sreći i česti¬ 
tosti Dubrovačkog puka; i eto ti ih opeta hitro i snažno rukama 
na posao, eto se podiže iz obalina i opet veličanstveno ustaje 
Dubrovnik, eto se bijeli urešen novom ljepotom, a starom slavom 
ovjenčan, eto opet se izvija na četiri stotine Dubrovačkijeh bro¬ 
dova slavni barjak svetog Vlaha; Dubrovački sinovi razvedrili su 
Ucvijeljeno lice i opet su tamo j amo po širokome svijetu tekuć 
silno blago i neumrlu slavu, opet se vraćaju bogati i čestiti u 
svoju milu domovinu, opet viče malo i veliko zaneseno u veselju 
i u radosti: živio Vlaho sveti i na moru i na suhu! živio! — 
Tako je bilo na početku sadašnjega vijeka: i eto mi opet pred 
očima novi prizor blagostanja i čestitosti Dubrovačke. Ima li gdje 


Digitized by <^.ooQle 



25 


ko da nam ga opiše i pripovije ? Oli barem da nam istumači 
kako se je dogodilo da je paka sve hametice izginulo, da se je 
sve mahom prekovratilo ? Vi, vi pošteni starci koji me slušate, 
vi nam kažite gdje su sreća, obilnost i bogastvo Dubrovačkog 
puka? Nuda recite zašto mi koji smo mlagji ishodeći na svijet 
nijesmo našli već tugu i nevolju ondje gdje je prije prebivalo 
svako dobro, pa radost i zadovoljnost? Koji je porazni vihar 
proletio preko naše krajine da je zemlju u pustoš okrenuo, kuće 
popalio, sve ruho porušio; i da mi sada kudgod se obmemo, 
zamijenimo svuda obalina, pa svegj obalina? Qmndo interroga- 
verint vos filii vestri dicentes: quid šibi volunt isti iapides? 
Nuda recite Što zlamenuju ove obaline, ove gole obaline što zla- 
menigu? Ah! Ja se domišljam vašemu muku, ja ga razumijem. 
Vi mučite, ali vam se oči groznijem plačem mute; vi biste nam 
hotjeli rijet da se je i po drugi put prokrenula na tužni Dubrov¬ 
nik strahovita Božjja rasržba, da sadašnje nevoljno biče naše 
znači ognje vi tu osvetu njegovu: respondebitis ; Iapides isti positi 
snnt in monumentom filiorum Israel. 

Tako je, moji ljubljeni slušaoci: Dubrovčani bijahu uzišli 
na tako visoku čestitost, kako malo koji narod na svijetu; bio bi 
rekao da blagoslovi nebeski bijahu se uputili pravo put nas; i 
da će s nama vijekom prebivati; mi se bijasmo obflđi svakomu 

dobru, i uživasmo ga bez ikakva straha. kad eto iznenada 

puhne silni dah Božije rasržbe, i taj čas nestane sva čestitost 
naša, i sve do mrve se pomrsi kako ono slovo na pržirii upisano. 
A sad?.... ko bi opisao i izrekao naše jade, našu bijednost, ne¬ 
volju i golotinju? Nebesa, more i suho vojuju protiva nama. Plače 
gladan težak, jer pošto je znojem čela svoga napojio zemlju svoju, 
ona neće da mu plodi već trnom i dračom. Plače nesretni po¬ 
morac, jer cijeli život proveden u krvavoj muci nije mu zaštedio 
prosijačku starost Uzdiše i gorko cvili žalosna mati, jerbo ne 
zna kako bi utažila djecu svoju koja joj pita kruha, a jadna mati 
kniha nema.... A ko ne plače, ko se ne tuži? Oh mucro Do- 

mini usquequo non cesses? Dokle, Gospodine, dokle će desnica 
rasržbe tvoje pružat se nad tužnijem Dubrovnikom? Eto smo 
veće iznemoženi i podniženi; eto veće niko ne zavidi nama, 
jerbo vajmeh! nema ćesa da nam zavidi! Oh mucro Damini us- 
quequo non cesses? Ingredere in vaginam tuam, refrigerare et 
sile. Ah! ustavi se, Gospodine, ustavi se strašnog bičevanja tvoga... 
Ali se ja hoću tebi napokon obratiti, sveti Vlaho naš, tebi koji 
si bio za tisuću godišta ufapje, radost i blaženstvo otaca našijeh. 
Jesi li nas posve ostavio, Vlaho sveti? Jeda li se ne brineš 
više za tvoje Dubrovćane? Tot smo li ti posve omrzli ciječ hudijeh 
grijeha našyeh? — Ah! ne, to nije moguće; nye moguće da si 
ti zaboravio tvoj mili Dubrovnik, ovi grad od srca tvoga u komu 
si hotio da budu počivat svete kosti tvoje. Deh! dakle pogledaj 
nas milostivijem okom, sveti Vlaho naš: deh! m akni mogućom 
desnicom i blagoslovi sinove tvoje; blagoslovi nas onyem blago¬ 
slovom koji nam je od prye donosio svako dobro na svijetu; 
blagoslovi nam zemlju da bude plodna; blagoslovi nam more da 
ga srećno brode naši pomorci; blagoslovi svaki trud, svako po¬ 
duzeće, svaku dobru i poštenu nanyeru našu; blagoslovi, što je 
najviše, blagoslovi nam srce i dušu, neka nestane megju Dubrov¬ 
čanima mrzpje, natječapja i nenavidosti a postane mir, sloga i 
bratimska ljubav — neka te svi zajedno jednom molbom budemo 
zazivati, svi zajedno jednjjem duhom budemo slaviti, prvo ovdje 
na zemlji, a. paka vjekovito na nebesima. Tako budi. 

